Priloga 2

Merila za ugotavljanje,

ali je za nameravani poseg v okolje treba izvesti presojo vplivov na okolje

Značilnosti posega

Upoštevati je treba značilnosti posega, zlasti:

* 1. velikost posega;
  2. prisotnost oziroma načrtovanje drugih posegov (kumulacija);
  3. rabo naravnih virov;
  4. povzročanje odpadkov;
  5. emisije onesnaževal ter druge motnje zdravja, počutja ali kakovosti življenja (npr. sevanja, vibracije, smrad, hrup, toplota, svetloba);
  6. tveganje nastanka okoljskih nesreč, upoštevaje zlasti uporabljene snovi in tehnologije.

Lokacija posega

Upoštevati je treba okoljsko občutljivost območij, ki jih bo poseg verjetno prizadel, zlasti ob upoštevanju:

* 1. dejanske rabe zemljišč;
  2. relativnega obilja ali pomanjkanja, kakovosti in regenerativne sposobnosti naravnih virov na tem območju;
  3. samočistilne sposobnosti in ranljivosti posameznih krajinskoekoloških tipov ter absorpcijske sposobnosti naravnega okolja s posebno pozornostjo naslednjim območjem:
* močvirjem;
* morju in obali;
* območjem gora in gozdov, zlasti varovalnim gozdovom in gozdovom s posebnim namenom,
* naravnim rezervatom, zavarovanim območjem narave in območjem naravnih vrednot;
* posebnim varstvenim in posebnim ohranitvenim območjem (območjem Natura 2000);
* območjem, kjer so standardi kakovosti okolja že preseženi, vključno z območji, za katera je z načrti upravljanja voda ali z načrti upravljanja z morskim okoljem ugotovljeno, da ne dosegajo dobrega stanja voda;
* gosto naseljenim območjem;
* zgodovinsko, kulturno ali arheološko pomembnim krajinam ter ostalim območjem in objektom kulturne dediščine, vključno z njihovimi vplivnimi območji;
* vodovarstvenim območjem;
* plazovitim, plazljivim, erozijskim in poplavnim območjem.

Značilnosti možnih vplivov

Upoštevati je treba možne pomembne vplive posega v zvezi z merili, določenimi v 1. in 2. točki te priloge, in upoštevati zlasti:

* 1. obseg vpliva (površina ozemlja in število prizadetega prebivalstva);
  2. čezmejno naravo vpliva;
  3. dimenzije in kompleksnost vpliva;
  4. verjetnost nastopa vpliva;

e) trajanje, pogostost in povratnost vpliva.